אבא'לה בוא ללונה פארק

אַבָּא'לֶה בּוֹא לַלּוּנָה פַּארְק הוא שיר ילדים ישראלי ידוע משנות ה-50 של המאה ה-20 שכתבו והלחינו יוסף כנען והזמר ישראל יצחקי.

מילות השיר מתארות הפצרת ילד באביו לקחתו ללונה פארק – לנדנדה, לגלגל הענק ולרכיבה על הסוס הלבן, כנראה על גבי קרוסלה.

יצחקי וכנען כתבו את השיר בשנת 1952, לרגל פתיחת "לונה פארק ביפו" שהוקם בשדרות ירושלים.

שלמה גרוניך ביסס על השיר קטע רוק מתקדם שכתב בשם "לונה פארק" ונכלל באלבומו "צמר גפן מתוק" משנת 1982. שירו של גרוניך החל בצלילים של תיבת נגינה (לכאורה) של השיר המקורי, שמאטה בזיוף ונעצרת ומתחלפת בגיטרה חשמלית שפותחת את השיר המקורי של גרוניך.

קישורים חיצוניים

 האזנה לשיר "אבא'לה בוא ללונה פארק" , בביצוע המקורי של ישראל יצחקי, בלקט "שירים ששמענו פעם", באתר המוזיקה של הספרייה הלאומית
 
 "אבא'לה בוא ללונה פארק" - ישראל יצחקי (3:00 דקות), באתר יוטיוב

הערות שוליים

שירי ילדים
שירים בעברית
שירי 1953